Document ID: 31998D0433

31998D0433
L 192/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 юни 1998 година
относно хармонизираните критерии за изключения по член 9 от Директива 96/82/ЕО на Съвета относно контрола на опасностите от големи аварии, които включват опасни вещества
(нотифицирано под номер С(1998) 1758)
(текст от значение за ЕИП)
(98/433/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 96/82/ЕО на Съвета от 9 декември 1996 г. относно контрола върху опасностите от големи аварии, които включват опасни вещества (1), и по-специално член 9 от нея,
като има предвид, че съгласно член 9 от Директива 96/82/ЕО държавите-членки изискват от операторите на определени обекти да представят доклади за безопасността;
като има предвид, че съгласно член 9, параграф 6, буква а) от Директива 96/82/ЕО в случаите, когато се докаже пред компетентните органи, че веществата на обекта или части от тях са в състояние, което не може да предизвика риск от голяма авария, държавата-членка може в съответствие с посочените в буква б) критерии да ограничи информацията, която се изисква в докладите за безопасността, до въпросите, които се отнасят до предотвратяването на остатъчните рискове от големи аварии и до ограничаването на техните последици за човека и околната среда;
като има предвид, че тези критерии не се отразяват на определянето на праговите количества опасни вещества за целите на член 9 от Директива 96/82/ЕО;
като има предвид, че съгласно член 9, параграф 6, буква б) от Директива 96/82/ЕО преди прилагането на посочената директива Комисията, в съответствие с процедурата по член 16 от Директива 82/501/ЕИО на Съвета от 24 юни 1982 г. относно рисковете от големи аварии при определени промишлени дейности (2), утвърждава хармонизираните критерии за решението на компетентните органи, че съответният обект е в състояние, което не може да причини риск от голяма авария по смисъла на буква а);
като има предвид, че предвидените в настоящото решение мерки съответстват на становището на комитета, създаден по член 16 от Директива 82/501/ЕИО;
ПРИЕ НАСТОЯЩОТО РЕШЕНИЕ:
Член 1
По смисъла на член 9, параграф 6 от Директива 96/82/ЕО относно контрола върху опасностите от големи аварии, които включват опасни вещества, с настоящото Комисията приема хармонизираните критерии, посочени в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 26 юни 1998 година.

Labels: 7
20
0